ગુન્હાખોરીનું શિક્ષણ સૌપ્રથમ ઘરમાંથી મળતું હોય છે. માતાપિતાની જીવનશૈલીનો પડઘો બાળકો ઉપર પડે છે. વધારે કમાણી કરીને સમાજમાં મોભો, માનનીય પદ મેળવવાની સ્પર્ધામાં જોતરાયેલાં માતાપિતાના જીવનની અસર બાળકો ઉપર પડે છે. આધુનિક ઉપકરણો – અદ્યતન મોબાઈલ ફોન અને છાશવારે પ્રગટ થતી નવી આવૃત્તિઓ – આઈપેડ, આઈટચ, લેપટોપ, વી-ગેઈમ, એક્સ-બોક્ષ, ટી.વી. ચેનલો, ફિલ્મો અને રોજ-બરોજ બદલાતી ફેશનોની અસર યુવાનો ઉપર ત્વરિત થાય છે. તે મેળવવા માટેની માતાપિતા કે પોતાની શક્તિનું માપ નાનું પડે ત્યારે ગુન્હાની શરૂઆત થાય છે.